runetrust/blame-folketinget-dk huggingface dataset:
Rasmus Nordqvist (SF), 2022-05-11:
Jeg er vist den lille på holdet i dag, kan man se i forhold til højden på talerstolen.
Vores ordfører, hr. Carl Valentin, er syg, og derfor har jeg den udsøgte fornøjelse at være med til denne behandling af B 176.
Med de mange millioner af mennesker, der er på flugt verden over, mener SF ikke, at kriminelle udlændinge skal prioriteres til ophold i Danmark.
Derfor har SF støttet en række forslag, der gør det nemmere at udvise kriminelle udlændinge, ligesom SF har været med til at sikre lovgivning, der udvider de rammer.
Derfor er SF heller ikke nødvendigvis automatisk afvisende over for at diskutere de problematikker, der ligger, men lad os kalde det stærkt skeptiske.
Det skyldes selvfølgelig, at reglerne allerede er rigtig stramme – man strammede senest i 2017.
Vores ordfører har en mailboks, der er fyldt med mails, ligesom mange af jer andre, der er ordførere på området, sikkert har, fra mennesker med ansøgninger og opholdstilladelser, som er ramt af de forskellige karensperioder, eller hvor noget blokerer for, at de kan få statsborgerskab osv.
Nogle gange er der tale om meget voldsomme forseelser, andre gange er det mindre forseelser, som alligevel spænder ben.
Eller det kan være ting, der ligger lysår tilbage i tiden.
Så det gør ligesom, at vi har en skepsis i forhold til det her.
Hr. Carl Valentin har mødtes med en borger, som han beskriver som en god dansk bedsteborger, en arbejdsmand, der forsørger sin familie, betaler sin skat, stemmer ved hvert valg, taler flydende dansk og er aktiv i sin søns fodboldklub, hvor han har sørget for spillertrøjesponsorater.
Den her mand kan ikke få statsborgerskab, fordi han har taget en både amoralsk og torskedum beslutning for mere end 40 år siden, hvor han skubbede til en parkeringsvagt.
Det fik han selvfølgelig en dom for vold for.
Det er jo fuldstændig selvforskyldt, at han har skullet betale for den handling i form af den straf, han fik, og han har også fået en lang karensperiode.
Men er det retfærdigt, at man skal bøde for sådan en handling 40 år efter?
Så vi har altså en skepsis over for det her med karensperioden, der fortsætter i det uendelige eller i hvert fald i ekstremt lang tid.
Det er udgangspunktet for vores tilgang til det her beslutningsforslag.
Mads Fuglede (V), 2022-05-11:
Jamen lad os se.
Vi vil gå til de forhandlinger med et ønske om, at vi kan finde fælles fodslag på det her spørgsmål.
Marcus Knuth (KF), 2022-05-11:
Når man laver et beslutningsforslag – nu er det første gang både for ordføreren og mig selv at være i opposition – lærer man jo også lidt af det arbejde, man har her.
Og efterfølgende har jeg faktisk tænkt over, at vi måske har været lidt for præcise i at formulere vores ønske, altså at det skal være præcis 4 års karens for enhver overtrædelse af straffeloven osv.
For vi vil jo gerne vil have fleksibilitet, netop i forhold til at andre partier kan støtte op om det.
Så jeg håber, at vi kan lande en beretning, hvor vi i hvert fald kommer i den rigtige retning.
Jeg tror, ordføreren er enig med mig i, at der er noget skævt i, at man kan få 100 bøder for hærværk, uden at det har nogen konsekvens, mens én dom for betinget fængsel udløser en karens.
Så jeg håber, vi så at sige kan møde hinanden på midten i det her spørgsmål, i forhold til hvad vi foreslår.
Mads Fuglede (V), 2022-05-11:
Det Konservative Folkeparti ønsker med beslutningsforslaget at skærpe de nuværende karensregler for permanent ophold for en udlænding, hvis udlændingen begår kriminalitet.
Formålet med beslutningsforslaget er dermed, at kriminelle udlændinge får sværere ved at opnå permanent ophold i Danmark.
Det er et ønske, vi deler i Venstre.
Derfor har den tidligere VLAK-regering også ad flere omgange strammet reglerne for at få permanent ophold i Danmark.
Eksempelvis er en udlænding, der i dag idømmes ubetinget fængselsstraf i mere end 6 måneder, helt udelukket fra at få permanent opholdsgrundlag i Danmark.
Vi i Venstre er af den opfattelse, at der er noget lidt skævt i balancen i det her forslag.
Proportionaliteten i de foreslåede karensregler har nok ikke helt den balance, vi havde ønsket os.
Derfor er vi lidt tilbageholdende over for det her beslutningsforslag.
Men vi ønsker, fordi vi egentlig deler Det Konservative Folkepartis synspunkt på den her sag, at vi kan se på at lave en beretning, hvor vi sammen med regeringen og Det Konservative Folkeparti kigger på, hvordan vi kan stramme reglerne, sådan at vi kan komme forslagets ånd i møde.
Det vil vi meget gerne være med til.
Kasper Sand Kjær (S), 2022-05-11:
Jeg tror, jeg vil lægge mig trygt i slipstrømmen af ministeren og sige, at det da sagtens kan være, at lige præcis den del er noget, vi skal kigge yderligere på.
Det synes jeg ville være en fin drøftelse også at have i udvalgsbehandlingen af forslaget.
Men det er jo virkelig et spørgsmål om at finde de rigtige balancer mellem at slå hårdt ned på dem, som ikke vil Danmark, og jo også at skabe rum og mulighed for dem, som gerne vil.
Marcus Knuth (KF), 2022-05-11:
Jo, der er en karens, hvis man kommer op i en betinget dom.
Så det er egentlig bare en opfordring til ordføreren om lige at prøve at tænke over, om det ikke skulle være en konsekvens i forhold til alvorlige bøder netop for hærværk, for narko eller for mange gentagne bøder.
Så det er egentlig mere bare en opfordring, ikke mindst fordi ordføreren er ny på området, og der er nogle ubalancer her, som jeg håber at Socialdemokratiet vil gå med til at kigge på.
Tak til hr. Mads Fuglede.
Jeg havde håbet på, at ordføreren var lidt mere imødekommende i forhold til en eller anden form for betinget periode, hvor det, hvis man begår kriminalitet i begyndelsen, efter at man har fået permanent ophold, skulle være ligesom et gult kort, og så kan man miste det.
Det er jo ikke det samme, som at man bliver udvist; hvis man er her som flygtning, kan man fortsætte på sit flygtningeophold eller hvad end ophold, man havde, inden man fik det permanente.
Så det håber jeg at Venstre ikke vil afvise fuldstændig, hvis vi skal lave en beretning.
Jeg håber, vi kan lave en beretning, hvor vi kommer hinanden lidt i møde.
Men hvis det eneste, ordføreren vil kigge på, er udvisningsreglerne, kommer vi jo allerede til at stramme dem så meget, som man forhåbentlig kan, med det forslag, vi havde i salen for nylig, hvor man fjerner den såkaldte trappestigemodel.
Ministeriet vil fremsætte et lovforslag i næste samling.
Men det kunne være en form for gult kort, og så kunne man gøre det på forskellige måder.
Det håber jeg Venstre vil være med til at kigge på, når vi skal lave en beretning.
Mads Fuglede (V), 2022-05-11:
Tak for ordet.
Det Konservative Folkeparti foreslår med dette beslutningsforslag at gøre permanent opholdsgrundlag betinget i 10 år efter tildeling.
Dermed foreslår De Konservative, at en udlænding kan miste sit permanente opholdsgrundlag i de første 10 år, hvis vedkommende begår alvorlig kriminalitet eller modtager kontanthjælp i over 12 måneder.
Vi deler i Venstre Det Konservative Folkepartis ønske om, at der skal være færre kriminelle udlændinge, der opholder sig i Danmark, og flere udlændinge, der til gengæld bliver en del af det danske fællesskab.
Dog mener vi i Venstre, at vi har rigtig strenge krav for at få permanent opholdsgrundlag.
Vi har selv været med til at forhandle dem med hr. Marcus Knuth.
Vi har endda skærpet kravene flere gange, så de personer, som vi ikke ønsker skal kunne opnå permanent opholdstilladelse, ikke kan få det.
De personer, der i dag får permanent ophold, er i høj grad dybt integreret i det danske samfund.
Vi har stramme regler for udvisning af kriminelle udlændinge, men disse regler kan fortsat blive effektueret meget bedre.
Et sted at begynde er i denne forbindelse at se på de tidsmæssige rabatter på forbrydelser, der fører til udvisningsdomme, som gives til udlændinge i Danmark.
Dette behandlede vi i Folketingssalen med et andet beslutningsforslag fra Det Konservative Folkeparti for 2 uger siden, og det synes jeg er et meget mere farbart spor at gå ad.
Vi kan i Venstre ikke bakke op om beslutningsforslaget, men vi deler Det Konservative Folkepartis ønske om, at Danmark ikke skal være hjemsted for kriminelle udlændinge, og derfor håber vi, at vi måske kan lave en tekst, hvor vi fokuserer på den gruppe, det handler om her, så vi kan få lavet nogle strammere regler for udvisning af kriminelle udlændinge.
Og på den baggrund kan jeg meddele, at vi ikke agter at stemme for beslutningsforslaget.
Flemming Møller Mortensen (S), 2022-05-11:
Altså, jeg har ikke været en del af den her drøftelse, heller ikke i regeringen, så jeg har ikke noget svar at give på, hvordan den her finansiering skal finde sted.
Men jeg har bemærket nogle meget positive ting i dansk politik inden for de sidste måneder, både det nationale kompromis og særloven.
Jeg vil håbe, at man kan få lagt nogle rammer for den store udfordring, som Europa og Ukraine står over for på det område, og prøve at få en bred politisk drøftelse af det, for det her har jo store konsekvenser, hvis vi virkelig skal påtage os en opgave, der virkelig batter.
Anne Sophie Callesen (RV), 2022-05-11:
Jeg var måske lidt hård ved ministeren i min egen tale tidligere.
Nu vil jeg gerne give ministeren mulighed for at gøre det om ikke godt igen, så i hvert fald bedre.
Jeg vil gerne spørge meget konkret, for vi kommer jo til at tage en snak om udviklingsbistanden generelt.
I forhold til genopbygningen af Ukraine har Danmark jo lovet at bidrage til det, og det er jeg rigtig glad og stolt over.
Men jeg vil gerne høre ministeren, hvordan han så forestiller sig at vi skal finansiere den opgave.
Og jeg håber selvfølgelig, at det bliver som en ekstrabevilling.
Flemming Møller Mortensen (S), 2022-05-11:
Så der er jo altså noget i begge lejre.
Men jeg synes, vi skal placere os helt rigtigt og fornuftigt, og det skal vi bruge lidt tid på.
I forhold til den oplevede virkelighed vil jeg sige: Ja, det var virkelig noget af det, jeg fik med mig hjem fra Bangladesh.
For var vi ude i deltaet, ude i mangroven, hvor man bygger diger for at undgå, at der kommer salt ind over rismarkerne, fik vi også at vide, at på nøjagtig de samme marker bare ved siden af ønsker man at have rejeproduktion, og de vil gerne have saltvand.
Så samtidig med at der var nogle, der byggede højere diger, var der nogle, der borede huller igennem diget for at få saltvand ind.
Det er bl.a. sådan nogle situationer, jeg diskuterede med eksperterne derude.
Så en arealfordeling er bl.a. også noget af det, som er de oplevede store udfordringer i verden.
Rasmus Nordqvist (SF), 2022-05-11:
Det vil jeg glæde mig til, for som sagt er det jo ikke et nyt begreb.
Det handler ikke om, at man begynder at sætte en interessebåren dagsorden fra dansk side ned over det, så jeg er glad for at høre, at man har taget fat i det i Bangladesh med de her mennesker.
Jeg kunne godt tænke mig at høre om noget i forhold til finansiering og rapportering: Er ministeren enig i, at det ikke er det samme som tilpasningsdagsordenen, altså at det har sine selvstændige ben?
Flemming Møller Mortensen (S), 2022-05-11:
Jeg er rigtig glad for, at vi har kastet os ind i tab og skader.
Jeg er rigtig glad for, at vi prøver at lave så meget forberedelse frem mod COP27 som overhovedet muligt.
Jeg fik rigtig meget læring med mig hjem, især fra Bangladesh, hvor vi fokuserede på det her.
Jeg vil sige, at vi talte både pro et kontra i forhold til de idéer, der er kommet frem indtil nu, så vi er altså i en overvejelse.
Der stilles rigtig store krav til også de nationale stater om at arbejde ind i tab og skader, så det er velforberedt, også fra landenes side, for man taler virkelig i øst og vest i øjeblikket.
Jeg vil glæde mig rigtig meget til, at vi også i ordførerkredsen kan få en drøftelse af det her, altså hvordan vi bedst stiller os, for der er fraktioner i det her.
Jeg er ikke klog nok på det her endnu til at give konkrete svar, men jeg vil meget gerne drøfte det i ordførerkredsen.
Rasmus Nordqvist (SF), 2022-05-11:
Tak, og tak til ministeren for talen og de svar, der kom i den her tale.
Jeg har simpelt hen så lang en liste med spørgsmål, så jeg skulle sidde og tænke over, hvad det nu er, jeg skal gå ind i her.
Der er særlig én sag, som presser sig på hos mig.
Vi er nogle, der har talt om tab og skader som en vigtig klimadagsorden i mange år, og endelig har en regering i Danmark og en minister i Danmark taget ordene i sin mund.
Så tak for det!
Derfor har jeg to spørgsmål.
Det ene går på, hvilke konkrete initiativer ud over involvering i Santiagonetværket ministeren tænker at støtte op om.
Det andet er, at mange af de lande, som oplever tab og skader, taler for, at tab og skader skal have deres egen finansieringskategori i klimafinansiering, for at pengene ikke lige pludselig bliver taget fra tilpasning, som man lige har fået kæmpet igennem, og så flyttet over på tab og skader.
Er ministeren enig i, at der skal ske en selvstændig rapportering?
Flemming Møller Mortensen (S), 2022-05-11:
Mange tak.
Jeg ved i hvert fald, at på en af mine sidste rejser var der en journalist med fra Tingenes Verden, så de samler ind i øjeblikket.
Jeg kan ikke helt huske det, men det er her i foråret, det kommer.
Og jeg venter på det med lige så stor spænding.
Jeg har givet udtryk for, at jeg faktisk synes, at vi i forhold til det hul, vi har haft fra Magasinet 360° til Tingenes Verden, nok burde have gjort det bedre – det er en helt ærlig erkendelse – når det er et spørgsmål om, at engagementet samlet set er så vigtigt for os politisk.
Men vi skal bare glæde os til det, og det gør jeg virkelig også.
Karen Ellemann (V), 2022-05-11:
Så har jeg et opfølgende spørgsmål, som ligger i halen af det med det folkelige engagement, og som handler om beslutningen om at omdanne eller omdøbe det, der tidligere hed Magasinet 360°, til Tingenes Verden, som jeg tror der er mange der afventer med spænding.
For jeg synes ikke, jeg har set det endnu, og jeg synes, vi talte om marts-april.
Flemming Møller Mortensen (S), 2022-05-11:
Tak for det.
Jeg vil gerne svare fru Karen Ellemann: Ja, det vil jeg rigtig gerne.
Jeg tror, vi skal tage imod input, og vi skal også idéudvikle sammen.
Flere af ordførerne har været inde på præcis det – vi kan ikke gøre noget bedre end at understøtte det her engagement.
Og i forhold til dem, der har givet udtryk for, at man ønsker yderligere ud over de 0,7 pct., vil jeg sige, at det jo også er en af vejene til at få lavet den italesættelse.
For vi har så rigt et civilsamfund, og vi er verdensmestre i foreningsdannelse – det er derude, hvor meninger brydes og dannes.
Så jeg vil meget gerne, at vi ser på – det kan vi gøre i ordførerkredsen – hvordan vi kan prøve at få input.
Men jeg synes, at de debatter, jeg har deltaget i, har været virkelig levende.
Jeg synes måske også, det er rettidigheden i det – altså, redegørelsen kommer, og de har haft god tid til det, men det er rigtigt, at der også har været nogle ting, der har forstyrret det lidt.
Men lad os dog endelig prøve at tale om, hvordan vi kan optimere den del.
Karen Ellemann (V), 2022-05-11:
Det er dejligt at være ordfører i salen.
Meget tit sidder jeg jo i formandsstolen, og jeg får lige lyst til at påtale ministerens brug af direkte tiltale!
Nå, det er formandens opgave.
Tak for ministerens tale.
Jeg er glad for, at ministeren også giver anerkendelse til de mange aktører, som sådan set holder liv i debatten og holder både ministeren og ordførerne i ørerne.
Nu er det en tid, der er præget af travlhed også herinde og en folkeafstemning, og derfor har det været svært at imødekomme alle de invitationer til den her debat.
Men en ting, jeg kunne tænke mig at spørge ministeren om – ministeren har været lidt inde på det – drejer sig om overvejelserne om den kommende redegørelse.
Jeg vil sige tak for at understrege fokus på piger og kvinder og alt det, som vi har efterlyst, men er der en interesse fra ministerens side i, forud for at redegørelsen bliver færdig – og jeg anerkender, at den skal kunne læses på 30 minutter – netop at bede om lidt input fra nogle af de strategiske partnere for at få måske endnu mere konkrete eksempler?
Det kan være, at de er der allerede, men det er det, jeg er lidt i tvivl om.
Søren Espersen (DF), 2022-05-11:
Det har altid været både min og også Dansk Folkepartis opfattelse, at det så er et tal, FN har bestemt, og det holder vi os til, og så håber jeg, at det er ramme nok til at kunne lave projekter, og der bliver jo også – det skal jeg også tilføje i den her debat – lavet rigtig mange gode projekter rundtomkring.
Det er ikke for at forklejne det på nogen som helst måde.
Daniel Toft Jakobsen (S), 2022-05-11:
Jeg vil for det første bare sige tak for, at Dansk Folkeparti kommer her og deltager i debatten som det eneste parti, så vidt jeg lige kan se, som ikke er med i den udviklingspolitiske strategi, men jeg synes, det er rigtig godt, at partiet deltager alligevel.
Så er det jo for det andet
en del af den strategi, at Danmark skal leve op til FN's målsætning om at give mindst 0,7 pct. af bni i udviklingsbistand.
Og det kan man jo godt gå ind for, også selv om man ikke lige er med i strategien, og vi havde også en debat for nylig om klimabistand, hvor hr. Søren Espersen, så vidt jeg i hvert fald husker, sagde, at Dansk Folkeparti gik ind for, at vi skulle give 0,7 pct. af bni i bistand.
Og det vil jeg bare høre om er rigtigt forstået.
Søren Espersen (DF), 2022-05-11:
Men det er så der, hvor vi er uenige, hr. Christian Juhl.
Og det synes jeg er en katastrofe for de arabere og de palæstinensere, som gerne vil leve i fred og fordragelighed, og som bestemt ikke støtter Hamas og terrorbevægelserne.
Anne Sophie Callesen (RV), 2022-05-11:
Det er jeg fuldstændig enig i.
Vi må have aftalt nogle overordnede rammer for, hvordan vi tager ansvar i forhold til Ukraine, og hvordan vi samtidig sikrer, at vi har en dansk udviklingsbistand, som ikke bliver skåret mere ind til benet, end den allerede er blevet.
Men jeg vil godt spørge ministeren alligevel, om ministeren har nogle bud på, hvordan man så kan finansiere en genopbygningsindsats i f.eks. Ukraine eller for den sags skyld modtagelse af flere ukrainske flygtninge, hvis det ikke skal være på hans eget område.
Kasper Sand Kjær (S), 2022-05-11:
Jamen det er bestemt noteret.
Jeg tror, at det jo altid vil være den balance, vi skal ind på på det her område, for hver gang vi strammer reglerne – det har vi gjort i fællesskab masser af gange, senest både i 2016 og i 2017 omkring permanent ophold – risikerer vi hele tiden, at der så er nogle, som vi i virkeligheden ikke ønsker bliver ramt af reglerne, men som bliver ramt af det.
Derfor er udlændingeloven jo også sådan et sammensurium af rigtig meget, der er bygget oven på hinanden, og vi skal hele tiden løbende tage stilling til, om vi finder de rigtige balancer, og at det ikke er de forkerte, der bliver klemt af reglerne.
Marcus Knuth (KF), 2022-05-11:
Jamen jeg er glad for, at ordføreren godt kan se en fornuft i måske i hvert fald at kigge på nogle af reglerne.
Ordføreren er måske bekendt med de artikler, der har været i Politiken om amerikaneren Benjamin, som havde meget svært ved at få permanent ophold, fordi det er for kringlet i den anden ende.
Så min opfordring er bare igen, at vi på et tidspunkt forhåbentlig inden så længe får kigget på reglerne.
Så det er bare en opfordring til ordføreren herfra.
Kasper Sand Kjær (S), 2022-05-11:
Tak, og tak for velkomsten til området.
Jeg ser frem til samarbejdet med spørgeren og de øvrige ordførere.
Jamen det er jo rigtigt, er der er små lommer af grupper, hvor kriminaliteten er alt for høj, og hvor der i øvrigt også virker til at være en meget lang vej til at forsørge sig selv og sørge for sit eget liv.
Der skal vi sætte ind.
Det er også derfor, at vi allerede i dag har ret stramme regler i retssystemet, hvis man begår kriminalitet, men det gælder jo også, at man kan blive udvist af Danmark.
Så jeg er overhovedet ikke afvisende over for det, hvis der er ting i lovgivningen, vi skal kigge på, men jeg synes, at det at gøre et permanent ophold, hvilket forslaget her handler om, jo i virkeligheden betinget i 10 år, hvormed man udskyder den permanente opholdstilladelse i 10 år, er at gå for langt, og det vil jo ramme alle dem, der i virkeligheden gør deres pligt, og som bidrager til fællesskabet og ikke begår kriminalitet.
Marcus Knuth (KF), 2022-05-11:
Først og fremmest tillykke til ordføreren med ordførerskabet.
Jeg glæder mig til det gode samarbejde.
Det er jo et ordførerskab, hvor man aldrig keder sig.
Nu er vi ved at kigge på familiesammenføringsreglerne, som måske godt kan være lidt mindre bureaukratiske.
Men her er et område, og det gælder især de unge.
Der er en ordning for herboende 18-19-årige, der får permanent ophold, stort set uden at man stiller krav, og der ser vi nogle meget, meget voldsomme kriminalitetsstatistikker.
Nu er ordføreren ny på området, så jeg vil egentlig bare komme med en opfordring til ordføreren og til ministeren om, at vi bør kigge på de her regler for permanent ophold.
For der er nogle få heldigvis små grupper, men grupper, som begår meget, meget voldsom kriminalitet.
Og der synes vi altså, at man er nødt til at gøre noget.
Kasper Sand Kjær (S), 2022-05-11:
Tak for ordet.
Med beslutningsforslaget her foreslår Det Konservative Folkeparti at gøre permanent ophold betinget af, at man ikke begår alvorlig kriminalitet eller modtager kontanthjælp i over 12 måneder.
Det foreslås, at opholdstilladelsen skal være betinget, i 10 år efter man har fået tildelt permanent ophold.
I Socialdemokratiet mener vi jo ligesom Det Konservative Folkeparti, at vi skal stille meget høje krav til udlændinge, der ønsker en permanent opholdstilladelse i Danmark.
For udlændinge, der kommer til Danmark, skal naturligvis gøre deres pligt, før de kan kræve deres ret.
Derfor har jeg sådan set fuld forståelse for den motivation, der ligger bag forslagsstillernes forslag.
For hvorfor skal vi i Danmark acceptere, at udlændinge, der har fået tildelt permanent ophold, begår alvorlig kriminalitet eller undlader at bidrage til fællesskabet?
Det er jo grundlæggende en ret stor tillidserklæring fra det danske samfund, når vi tillader personer med et andet oprindelsesland at blive i Danmark på ubestemt tid.
De begår ikke kriminalitet, og de bidrager til fællesskabet, betaler deres skat af deres lønindkomst hver eneste måned.
Der er et overvejende meget stort flertal, som er arbejdsomme og lovlydige borgere, hvilket er en stor gevinst for Danmark.
For det mindretal af udlændinge, der ikke lever op til deres pligter efter at have fået tildelt permanent ophold, skal det naturligvis have konsekvenser.
Hvis de begår kriminalitet, skal de naturligvis straffes.
Ved alvorligere kriminalitet kan de jo også blive udvist af Danmark.
Derudover kan det jo også få konsekvenser for deres mulighed for ægtefællesammenføring, hvis de har begået kriminalitet eller modtaget offentlige ydelser.
Selv om jeg egentlig deler intentionen og den motivation, som ligger bag forslaget, så ser vi egentlig i dag, at lovgivningen favner de præcise balancer, der skal være mellem på den ene side at stille stramme krav til, hvem der kan opnå permanent ophold i Danmark, men at der på den anden side selvfølgelig også skal være en mulighed for alle dem, der kan og vil, og som bidrager til fællesskabet.
Kaare Dybvad Bek (S), 2022-05-11:
På nogle vil det nok have det, men det skal jo holdes op imod det, som jeg nævnte, altså at 96 pct. af dem, der får opholdstilladelse, ikke benytter det offentlige system, offentlige ydelser, 3 år efter de har fået den; at det er relativt få, som begår kriminalitet.
95 pct. gør det ikke.
Der er en masse grupper, for hvem en permanent opholdstilladelse i stedet bliver en midlertidig 10-årsopholdstilladelse, indtil man så kan få en permanent opholdstilladelse.
Marcus Knuth (KF), 2022-05-11:
Som jeg jo heldigvis kan se i tallene her, er det nogle få grupper – fra Somalia, Irak, Iran osv. – der har meget, meget voldsomme kriminalitetsstatistikker.
Tror ministeren, at det ville have en præventiv effekt, hvis vi siger, at i de første år, man har permanent ophold – det behøver ikke være 10 år; vi kunne også sætte det et andet sted – kan man miste det, hvis man begår alvorlig kriminalitet?
Tror ministeren, at det ville have en præventiv effekt?